Na temelju članka 10. stavka 3. Zakona o financiranju političkih aktivnosti i izborne promidžbe („Narodne novine“, broj 29/19, 98/19) i članka 34. Statuta Grada Skradina („Službeni vjesnik Šibensko-kninske županije“, broj 03/21 ), Gradsko vijeće Grada Skradina, na 5. sjednici od 22. prosinca 2021. godine, donosi

**O D L U K U**

**o redovitom godišnjem financiranju političkih stranaka**

**i članova izabranih s liste grupe birača**

**zastupljenih u Gradskom vijeću Grada Skradina za 2022. godinu**

**Članak 1.**

 Ovom Odlukom određuje se financiranje politi**č**kih stranaka zastupljenih u Gradskom vijeću Grada Skradina (u daljnjem tekstu: Gradsko vijeće) za razdoblje od siječnja do prosinca 2022. godine, a koja su osigurana u Proračunu Grada Skradina za 2022. godinu.

**Članak 2.**

 Sredstva se raspoređuju na način da se utvrđuje jednaki iznos sredstava za svakog člana u Gradskom vijeću tako da pojedinoj političkoj stranci koja je bila predlagatelj liste ili nezavisnom vijećniku izabranom s liste grupe birača pripadaju sredstva razmjerna broju dobivenih mjesta članova u Gradskom vijeću prema konačnim rezultatima izbora za članove Gradskog vijeća.

 Za člana Gradskog vijeća podzastupljenog spola, političkim strankama,nezavisnim vijećnicima pripada i pravo na naknadu u visini od 10 % iznosa.

 **Članak 3.**

 Za svakog člana Gradskog vijeća utvrđuje se iznos sredstava od 2.000,00 kn.

 Za svakog člana Gradskog vijeća podzastupljenog spola utvrđuje se dodatno naknada u iznosu od 200,00 kn.

**Članak 4.**

 Utvrđuje se da su u trenutku konstituiranja Gradskog vijeća političke stranke imale slijedeći broj vijećnika:

* Hrvatska demokratska zajednica ..................................8 članova (od kojih 4 žene)
* Samostalna demokratska srpska stranka ......................2 člana
* Hrvatski suveneristi, Hrvatska konzervativna stranka-HKS, HRAST-Pokret za uspješnu Hrvatsku, Neovisni za Hrvatsku-NHR……. .2 člana
* Nezavisni vijećnik izabran s liste grupe birača..............1 član

 **Članak 5.**

Sredstva iz članka 3. Ove Odluke raspoređuju se u iznosima , kako slijedi:

|  |  |  |  |  |
| --- | --- | --- | --- | --- |
| Naziv političke stranke | Broj izabranih članova | Muški  | Ženski | Ukupan iznos financiranja |
| HDZ | 8 | 4 | 4 | 16.800,00 kn |
| SDSS | 2 | 2 | 0 | 4.000,00 kn |
| HRVATSKI SUVENERISTI, HKS, HRAST, NHR | 2 | 2 | 0 | 4.000,00 kn |
| NEZAVISNI VIJEĆNIK IZABRAN S LISTE GRUPE BIRAČA | 1 | 1 | 0 | 2.000,00 kn |

 **Članak 6.**

Sredstva raspoređena prema članku 3. i članku 4. ove odluke, doznačuju se na račun ogranka političke stranke na razini Grada Skradina, odnosno na poseban račun člana Gradskog vijeća izabranog s liste grupe birača, jednom tromjesečno u jednakim iznosima odnosno ako se početak ili završetak mandata ne poklapaju s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata.

**Članak 7.**

 Ova Odluka stupa na snagu dan nakon objave u „Službenom vjesniku Šibensko-kninske županije“.

KLASA: 402-08/21-01/3

URBROJ: 2182/03-02-21-1

Skradin, 22. prosinca 2021. god.

 **GRADSKO VIJEĆE**

 **GRADA SKRADINA**

 **PREDSJEDNICA**

 Nadija Zorica, v.r.